Bratawali

Bratawali ing basa Latin dikenal kanthi jeneng Tinospora crispa L. Miers. Bratawali uga nduwé jeneng laladan, ya iku butrawali, batrawali (ing basa Jawa), putrawali, andawali (ing basa Sunda), antawali (ing basa Bali), lan gandel. Ing basa Cina, bratawali dikenal kanthi jeneng shen jin wonten ing. Bratawali isih sakulawarga ing Menispermum verricosum Flem.Lembaga Penelitian Pengembangan dan Pemberdayaan Lingkungan. 2000. Pemanfaatan Tumbuh-Tumbuhan Alami Untuk Keséhatan dan Pengobatan Alternatif. Jawa Tengah: Jaya MadaniTanaman obat Bratawali {kajupuk tanggal 26 Fèbruari 2011 tabuh 17.24}

 Ciri Fisik 
Bratawali duwé godhong kang wernané ijo lan dhapuré kaya jantung utawa pedhang, kaya déné godhong suruh, rada bunder, ambané 6–12 cm.Inu, Ade. 1982. Kebun Apotik. Jakarta: Aries Lima Hal 5-6Wijayakusuma, Hembing. 2006. Resep Alami dari Pakar Herbal Atasi Asam Urat & Rematik Ala Hembing. Jakarta: Puspa Swara. Hal 22-23. ISBN 979-24-4807-1Majalah Trubus Edisi Khusus. ISSN 0128-0057. Hal 216 Godhongé kalebu jinis godhong tunggal, duwé gagang, lan pucuké rada lancip. Kembang bratawali ukurané cilik lan duwé makutha kang cacahé 6.Muhlisah, Fauziah. 2001. Taman Obat Kulawarga. Jakarta: Panebar Swadaya. Hal. 11-13. ISBN 979-489-308-0Tukiman. 2009. Pemanfaatan Tanaman Obat Kulawarga (TOGA). Sumatera Utara: Pendidikan Keséhatan dan Ilmu Perilaku Fakultas Keséhatan Masarakat Kembange yèn isih mingkup wernane ijo, déné kembange kang megar wernane abang lan putih.Dalimarta, Setiawan. 2001. 96 Resep Tumbuhan Obat untuk Reumatik. Jakarta: Panebar Swadaya. ISBN 979-489-560-1 Gagang brotowali dawa lan akèh kutilé. Woh brotowali yèn isih nom wernané ijo nom, déné wis mateng wernané jambon.

 Panggon Thukul 
Wit bratawali bisa tinemu thukul alasan ing alas utawa tegalan. Nanging, amarga kasiyate, akèh warga kang nandur ing latar omah utawa mburi omah. Akèh kang percaya yèn bratawali asalé saka Asia Tenggara lan India.Medikaholistik.com Wit iki kasebar, mligi ing laladan tropis, amarga wit iki seneng urip ing panggonan kang rada panas.

 Kandhungan lan paédah 
Bratawali duwé alkaloid, damar empuk, pathi, glikosida pikroretosid, zat pait pikroretin, harsa, berberin, lan palmatin. Zat pait pikroretin bisa ngunggahna saraf supaya piranti-piranti pernafasan bisa kerja luwih apik lan mudhunaké panas. Alkaloid berberina bisa matèni bakteri yèn tatu, korèngen, lan kudisen. Saliyané iku, brotowali uga duwé paédah bisa nambah nafsu mangan lan mudhunaké kadar gula. Bratawali uga bisa marekaké lara memar, gatel-gatel, malaria, panas, hépatitis, diabetes, rématik, lan nambah nafsu mangan.

 Cathetan suku 

 Pranala njaba 
 IPTEK.net 
 Annehira.com 






Kategori:Tetuwuhan obat
Kategori:Tetuwuhan jamu lan bumbu